Bilbao
‘S e baile uabhasach mòr agus port gu math cudromach anns an Dùthaich nam Basgach a th’ ann Bilbo neo Bilbao. Thathar dhen bheachd gur ann às a’ Bhasgais Bil-Ibaia-Bao, a tha a’ ciallachadh Caladh na h-Aibhne, a th’ann an t-ainm, ged a tha feadhainn eile a’ cumail a’ dol gur e dìreach ainm Spàinntis a th’ann, Bello Vado (Àite-coise Brèagha). Chaidh am baile a stèidheachadh ann an 1300. Tha Bilbao suidhichte eadar 19m agus 689m os cionn ìre na mara (33 m ann am meadhan) faisg air Bàgh Bhiscay, ri taobh inbhir na h-aibhnichean Nervión agus Ibaizabal. Tha Bilbao 329km air falbh bho Mhadrid, prìomh-bhaile na Spàinne, agus 50km bho Vitoria-Gasteiz, prìomh-bhaile Dùthaich nam Basgach Tha 353,187 daoine a’ fuireach ann am Bilbao, am baile as motha ann an Dùthaich nam Basgach, agus an 10mh baile as motha na Spàinne.  A bharrachd air sin, 's e prìomh-bhaile na Roinn Bhizkaia a th' ann cuideachd.

Cruinn-eòlas
A rèir figearan an Riaghaltais, 's e an Lùnastal a' mhìos as teotha agus 's e am Faoilleach a' mhìos as fhuaire ann am Bilbao. Tuitidh 1131mm de dh'uisge air a' bhaile fad na bliadhna - dìreach 42mm nas lugha na Steòrnabhagh (1173mm) - leis gur e àite uabhasach fliuch a th' ann, an taca ri àiteachan eile san Spàinn.

Bailtean Co-cheangailte 
  Pittsburg, Na Stàitean Aonaichte
  Sant Adrià de Besòs, Catalòinia
  Tbilisi, Gruisia
  Qingdao, Sìona
  Bordeaux, An Fhraing
  Medellín, Coloimbia
  Iloilo, Na h-Eileanan Filipineach
  Buenos Aires, An Argantain
  Rosario, An Argantain
  Surakarta, An Innd-Innse

Iomraidhean

Ceanglaichean a-mach 
 Riaghaltas na Roinne
 Riaghaltas na Coimhearsnachd le Fèin-riaghlaidh

Bailtean
Bailtean na Spàinne
An Spàinn
An Roinn-Eòrpa
Dùthaich nam Basgach